Si Palui
Si Palui: 4 Sihat 5 Balum Sampurna
BIAR bulan puasa bubuhannya tatap haja tulak bagawian maujek, karna bila sahari kada manarik maka sahari jua dapur kada bakukus
BANJARMASINPOST.CO.ID - BIAR bulan puasa bubuhannya tatap haja tulak bagawian maujek, karna bila sahari kada manarik maka sahari jua dapur kada bakukus. Siang itu sambil mahadang tarikan, Garbus wan Tulamak badudukan di gardu runda sambil ulir-ulir ba-rabahan.
Ampat sihat lima sampurna, ampat sihat lima sampurna, ujar Garbus gagarunum.
Ikam ma-amang napa Bus maka pina gagarunum maranyau, kaya urang kapanasan atau garing panas, ujar Tulamak.
Aku kaingatan palajaran kasihatan Mak ai. Bila awak handak sihat maka turutilah makanan ampat sihat lima sampurna, ujar Garbus.
Nyaman disambat tapi ngalih dituruti bila kada baduit, makanya ampat sihat lima sampurna itu kada gasan kita nang miskin ini, ujar Tulamak.
Walaupun kada gasan kita, tapi nyatanya awak ikam makin balamak tarus. Artinya, makanan ikam cukup ampat sihat lima sampurna, ujar Garbus.
Ampat sihat lima sampurna, sabujurnya balum sampurna jua makanya parlu disampurnakan, ujar Palui mangomentari panderan Garbus wan Tulamak.
Napa alasan ikam baucap kaya itu Lui, itu sama artinya ikam kada katuju wan anjuran kasihatan pamarintah, ujar Garbus.
Jangan didangarakan ucapan Palui itu Bus ai, buktinya inya kada mamakai 4 sihat wan 5 sampurna itu maka awaknya kurus karing, ujar Tulamak.
Ampun maaf haja Mak ai, aku sabujurnya kada manyalahakan 4 sih wan 5 sam itu. Tapi kupadahakan balum sampurna makanya parlu disampurnakan, ujar Palui manyingkatnya pina
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn